ચૌદ મુખીઃ ચૌદમુખી રૂદ્રાક્ષના દેવ ભગવાન શિવ અને હનુમાનજી મહારાજ છે. આ રૂદ્રાક્ષ સાક્ષાત દેવમણી ગણાય છે. ચૌદમુખી રૂદ્રાક્ષ ધારણ કરવાથી આજ્ઞાચક્ર તેજ બને છે. જે વ્યક્તિની કુંડળીમાં શનીની દશા ચાલતી હોય તે વ્યક્તિ જો આ રૂદ્રાક્ષ ધારણ કરે તો તેને લાભ પ્રાપ્ત થાય છે. આ રૂદ્રાક્ષનું ચૂર્ણ દ્રાક્ષના રસ સાથે લેવાથી સ્ત્રીઓને લગતા રોગોમાં લાભ પ્રાપ્ત થાય છે આ સાથે જ કોઈ વ્યક્તિ તોતડુ બોલતો હોય તો તેને પણ આ રૂદ્રાક્ષ ધારણ કરવાથી લાભ પ્રાપ્ત થાય છે. આ રૂદ્રાક્ષને પાણીમાં પલાળીને તે પાણી પીવાથી ચામડી પરની કરચલીઓ દૂર થાય છે. તો આ સાથે જ ગાયના દુધમાં આ રૂદ્રાક્ષ મુકીને તે દુધને પીવાથી મનુષ્યની યાદ શક્તિ મેઘાવી બને છે. આયાત અને નિકાસ સાથે સંકળાયેલા લોકો તેમજ ઉચ્ચ અધિકારીઓ જો આ રૂદ્રાક્ષ ધારણ કરે તો તેમને લાભ પ્રાપ્ત થાય છે. તેરમુખી રૂદ્રાક્ષ ગર્ભપાત, સ્ત્રીરોગ, લક્વો, તેમજ પેટને લગતા રોગોમાં રાહત અપાવે છે.